Þórólfur Guðnason sóttvarnalæknir segir kórónuveirufaraldurinn í veldisvexti. Sjö daga nýgengi hefur ekki verið hærra frá upphafi faraldursins og tveir þriðju þeirra 209 sem greindust í gær voru utan sóttkvíar. Núgildandi innanlandsaðgerðir renna út á miðvikudaginn, hann vinnur nú að nýjum tillögum til heilbrigðisráðherra og segist hugsanlega leggja til að þær taki gildi fyrr.
Við erum að sjá veldisvöxt núna, við erum að sjá omíkron afbrigðið hjá æ fleiri
Hvað hafa margir greinst með omíkron afbrigðið hér á landi? Síðustu töur í gær voru eitthvað um 160 manns, en ég held að það eigi eftir að greinast til munamiklu fleiri.
209 kórónuveirusmit greindust í gær, þar af 200 innanlands og um þriðjungur var í sóttkví sem er lægra en undanfarið. Hátt í 1.300 kórónuveirusmit hafa greinst undanfarna viku og Þórólfur segir að sjö daga nýgengi, sem er fjöldi smita á hverja 100.000 íbúa, hafi aldrei verið hærra.
Meðaltal síðustu sjö dagaer það hæsta sem við höfum séð frá því að faraldurinn byrjaði.
Þórólfur vinnur nú að nýjum tillögum um sóttvarnaaðgerðir innanlands til heilbrigðisráðherra, þær muni hugsanlega taka gildi áður en nuv reglugerð rennur út en vill ekki gefa upp í hverju þær felast:
Ég er ekkert að tala um það fyrirfram og tel fyllstu ástæðu til að stjórnvöld og ráðherra fái að fjalla um það og skoða það áður en það verður farið að gera það opinbert. En auðvitað verður að taka tillit til stöðunnar og ég reyni að gera það faglega og á faglegan máta með tilliti til stöðunnar eins og hún er og þeirrar þróunar sem virðist blasa við. Þannig að ég reyni að taka mið af því.
Sóttvarnalæknir segir að kórónuveirufaraldurinn sé í veldisvexti. Nýgengi smita hefur aldrei verið hærra. Hann vinnur að nýjum tillögum til heilbrigðisráðherra og leggur hugsanlega til að þær taki gildi áður en núgildandi aðgerðir renna út á miðvikudaginn